ประกาศคณะกรรมการกํากับหลักทรัพย์และตลาดหลักทรัพย์ที่ กธ. 2/2545เรื่อง หลักเกณฑ์ เงื่อนไข และวิธีการเป็นตัวแทนในการซื้อขายหน่วยลงทุนโดยบริษัทหลักทรัพย์ประเภทการเป็นนายหน้าซื้อขายหลักทรัพย์ อาศัยอํานาจตามความในมาตรา 14 และมาตรา 113 วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวม" หมายความว่า กองทุนปิดและกองทุนเปิด"บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "บริษัทหลักทรัพย์ประเภทนายหน้าซื้อขายหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ "ตลาดหลักทรัพย์" หมายความว่า ตลาดหลักทรัพย์แห่งประเทศไทย "บุคคลที่ได้รับความเห็นชอบ" หมายความว่า บุคคลที่ได้รับความเห็นชอบจากสํานักงานให้ทําหน้าที่ขายหรือรับซื้อคืนหน่วยลงทุน "ขาย" หมายความรวมถึง การเสนอขายด้วย "ประกาศที่ สน. 49/2544" หมายความว่า ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 49/2544 เรื่อง การให้ความเห็นชอบผู้ทําหน้าที่ขายหรือรับซื้อคืนหน่วยลงทุน หรือเป็นตัวแทนสนับสนุน ลงวันที่ 24 ตุลาคม พ.ศ. 2544 และที่แก้ไขเพิ่มเติม "ตัวแทนสนับสนุน" หมายความว่า บุคคลซึ่งบริษัทจัดการตั้งให้เป็นตัวแทนในการขายหรือรับซื้อคืนหน่วยลงทุน "ประกาศที่ กน. 3/2544" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 3/2544 เรื่อง หลักเกณฑ์ เงื่อนไข และวิธีการขายหรือรับซื้อคืนหน่วยลงทุน และการตั้งตัวแทนสนับสนุน ลงวันที่ 2 กุมภาพันธ์ พ.ศ. 2544 และที่แก้ไขเพิ่มเติม "คําแนะนําทั่วไป" หมายความว่า คําแนะนําที่ให้แก่บุคคลใด โดยมิได้คํานึงถึงวัตถุประสงค์ในการลงทุน ฐานะทางการเงิน และความต้องการของบุคคลนั้น "คําแนะนําเฉพาะเจาะจง" หมายความว่า คําแนะนําที่ให้แก่บุคคลใดบุคคลหนึ่งเพื่อความเหมาะสมกับวัตถุประสงค์ในการลงทุน ฐานะทางการเงิน หรือความต้องการของบุคคลนั้น "เจ้าหน้าที่การตลาด" หมายความว่า ผู้ได้รับการขึ้นทะเบียนเป็นเจ้าหน้าที่การตลาดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ในการขึ้นทะเบียนเจ้าหน้าที่การตลาด "บริษัทที่ปรึกษาการลงทุน" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการเป็นที่ปรึกษาการลงทุน "ผู้ให้คําแนะนํา" หมายความว่า ผู้ให้คําแนะนําตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน "ผู้ทําหน้าที่ชักชวนลูกค้าหรือวางแผนการลงทุน" หมายความว่า ผู้ทําหน้าที่ชักชวนลูกค้าหรือวางแผนการลงทุนให้แก่ลูกค้าตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทนด้านการตลาดกองทุนส่วนบุคคล "ตัวแทนด้านการตลาดกองทุนส่วนบุคคล" หมายความว่า ตัวแทนด้านการตลาดกองทุนส่วนบุคคลตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการชักชวนลูกค้า การวางแผนการลงทุน และการตั้งตัวแทนด้านการตลาดกองทุนส่วนบุคคล "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ บริษัทหลักทรัพย์ประเภทนายหน้าซื้อขายหลักทรัพย์ที่จะเป็นตัวแทนในการซื้อขายหน่วยลงทุนของกองทุนรวมที่มีการซื้อขายนอกตลาดหลักทรัพย์ต้องดําเนินการตามหลักเกณฑ์ดังต่อไปนี้ (1) มีพนักงานผู้ทําหน้าที่ขายหรือรับซื้อคืนหน่วยลงทุนเป็นบุคคลที่ได้รับความเห็นชอบ ทั้งนี้ คุณสมบัติ ลักษณะต้องห้าม การขอรับความเห็นชอบ การให้ความเห็นชอบ และการสิ้นสุดการให้ความเห็นชอบบุคคลดังกล่าว ให้เป็นไปตามประกาศที่ สน. 49/2544 โดยอนุโลม (2) มีระบบงานที่มีความพร้อมในการประกอบธุรกิจเป็นตัวแทนในการซื้อขายหน่วยลงทุนในลักษณะเดียวกันกับระบบงานในการประกอบธุรกิจเป็นตัวแทนสนับสนุนของนิติบุคคลที่ได้รับความเห็นชอบจากสํานักงานตามประกาศที่ สน. 49/2544 โดยอนุโลม ทั้งนี้ บริษัทหลักทรัพย์ประเภทนายหน้าซื้อขายหลักทรัพย์ดังกล่าวต้องจัดส่งข้อมูลรายละเอียดเกี่ยวกับระบบงานดังกล่าวให้สํานักงานพิจารณาและให้ความเห็นชอบก่อนวันเริ่มประกอบธุรกิจเป็นตัวแทนในการซื้อขายหน่วยลงทุนข้อ ๓ ให้บริษัทหลักทรัพย์ประเภทนายหน้าซื้อขายหลักทรัพย์ปฏิบัติ หรือดูแลให้พนักงานผู้ทําหน้าที่ขายหรือรับซื้อคืนหน่วยลงทุนตามข้อ 2(1) ปฏิบัติตามประกาศที่ กน. 3/2544 หมวด 1 การขายและรับซื้อคืนหน่วยลงทุน และหมวด 3 การควบคุมการขายหรือรับซื้อคืนหน่วยลงทุน แต่ไม่รวมถึงข้อ 26 โดยอนุโลม ในกรณีที่พนักงานผู้ทําหน้าที่ขายหรือรับซื้อคืนหน่วยลงทุนรายใดมิได้ปฏิบัติให้เป็นไปตามประกาศที่ กน. 3/2544 หมวด 1 การขายและรับซื้อคืนหน่วยลงทุน และหมวด 3 การควบคุมการขายหรือรับซื้อคืนหน่วยลงทุน ให้สํานักงานมีอํานาจดําเนินการดังต่อไปนี้ (1) สั่งให้มาชี้แจง ส่งเอกสารหรือหลักฐานที่เกี่ยวข้อง (2) สั่งให้กระทําหรืองดเว้นการกระทํา (3) ภาคทัณฑ์ (4) สั่งพักการปฏิบัติหน้าที่เป็นระยะเวลาที่กําหนด ในกรณีที่พนักงานผู้ทําหน้าที่ขายหรือรับซื้อคืนหน่วยลงทุนดังกล่าวไม่ดําเนินการตามคําสั่งของสํานักงานตาม (1) (2) หรือ (3) สํานักงานอาจสั่งพักการปฏิบัติหน้าที่ของพนักงานรายนั้น ๆ ได้ข้อ ๔ ในกรณีที่พนักงานผู้ทําหน้าที่ขายหรือรับซื้อคืนหน่วยลงทุนรายใดถูกสํานักงานสั่งพักการปฏิบัติงานเป็นเจ้าหน้าที่การตลาด การอนุญาตให้บริษัทที่ปรึกษาการลงทุนตั้งให้เป็นผู้ให้คําแนะนํา การปฏิบัติงานเป็นผู้ทําหน้าที่ชักชวนลูกค้าหรือวางแผนการลงทุน หรือการปฏิบัติงานเป็นตัวแทนด้านการตลาดกองทุนส่วนบุคคล สํานักงานมีอํานาจสั่งพักการปฏิบัติหน้าที่ของบุคคลดังกล่าวเป็นระยะเวลาที่กําหนดตามข้อ 3(4) ได้ ข้อ ๕ ในกรณีที่การลงทุนในหน่วยลงทุนเกิดจากความประสงค์ของผู้ลงทุนเองโดยบริษัทหลักทรัพย์ประเภทนายหน้าซื้อขายหลักทรัพย์ไม่ได้ให้คําแนะนําทั่วไปหรือคําแนะนําเฉพาะเจาะจงแก่ผู้ลงทุน (execution only) บริษัทหลักทรัพย์ประเภทนายหน้าซื้อขายหลักทรัพย์ต้องจัดทําหลักฐานที่แสดงให้เห็นได้ว่าการลงทุนดังกล่าวบริษัทหลักทรัพย์ประเภทนายหน้าซื้อขายหลักทรัพย์ไม่ได้มีการให้คําแนะนําทั่วไปหรือคําแนะนําเฉพาะเจาะจงแก่ผู้ลงทุนข้อ ๖ บริษัทหลักทรัพย์ประเภทนายหน้าซื้อขายหลักทรัพย์ต้องจัดให้มีพนักงานตามข้อ 2(1) ประจําอยู่ที่สํานักงานใหญ่หรือสาขาอย่างน้อยแห่งละหนึ่งคนในขณะที่สํานักงานใหญ่หรือสาขานั้นทําการขายหน่วยลงทุน เว้นแต่ สํานักงานใหญ่หรือสาขาดังกล่าวได้จัดให้มีบริการการขายหรือรับซื้อคืนหน่วยลงทุนด้วยอุปกรณ์อิเล็กทรอนิกส์หรือสื่ออื่นใดแทน หรือได้จัดให้มีบริการเฉพาะการรับซื้อคืนหน่วยลงทุนเท่านั้นโดยไม่มีการให้คําแนะนําทั่วไปหรือคําแนะนําเฉพาะเจาะจงแก่ผู้ลงทุน การจัดให้มีพนักงานตามวรรคหนึ่ง สําหรับสํานักงานใหญ่หรือสาขาในเขตกรุงเทพมหานครและปริมณฑล ให้จัดให้มีพนักงานดังกล่าวภายในวันที่ 1 เมษายน พ.ศ. 2545 และสําหรับสํานักงานใหญ่หรือสาขาอื่นนอกเหนือจากนั้น ให้จัดให้มีพนักงานดังกล่าวภายในวันที่ 1 เมษายน พ.ศ. 2546ข้อ ๗ ประกาศนี้ให้ใช้บังคับตั้งแต่วันที่ 16 มกราคม พ.ศ. 2545 เป็นต้นไปผู้มีอํานาจลงนาม - ประกาศ ณ วันที่ 16 มกราคม พ.ศ. 2545 (นายสมคิด จาตุศรีพิทักษ์) รัฐมนตรีว่าการกระทรวงการคลัง ประธานกรรมการคณะกรรมการกํากับหลักทรัพย์และตลาดหลักทรัพย์